Per facilitar l'assoliment d'aquests objectius es crea la Taula estratègica per al desplegament de la infraestructura de recàrrega per als vehicles elèctrics a Catalunya (TIRVEC), que compta amb la secretaria tècnica de l'Institut Català d'Energia, on hi podran participar tots aquells agents públics i privats que puguin realitzar aportacions de valor per a què la mobilitat elèctrica esdevingui una realitat a Catalunya.
Entre d'altres, la TIRVEC té les funcions de ser un punt de trobada de les persones i entitats relacionades amb la infraestructura de recàrrega del vehicle elèctric, de dinamitzar l'aportació de solucions per part de tots els integrants de la Taula i de pronunciar-se en relació a les propostes tècniques que hi siguin presentades.
A nivell operatiu, la TIRVEC està organitzada a través dels següents grups de treball (GT):
Tot seguit podeu veure les tasques i progressos dels diferents grups de treball:
Té per objectiu facilitar el coneixement i els procediments, per tal que qualsevol usuari de vehicle elèctric pugui disposar d'un punt de recàrrega vinculat (EdRV) proper.
Cada vehicle elèctric necessita un punt de recàrrega exclusiu i vinculat on es fan les recàrregues habituals del vehicle.
En el marc del Pla d'estalvi i eficiència energètica dels edificis i equipaments de la Generalitat de Catalunya, aprovat per Acord del Govern de 16 de juny de 2015, s'ha de dotar la infraestructura necessària per poder permetre la recàrrega dels vehicles elèctrics, sempre que es disposi d'aparcaments, tant per als treballadors que disposin d'aquesta tipologia de vehicles com per a la flota de vehicles pròpia o arrendada.
Així, i en coordinació amb les mesures incloses, cal impulsar:
L'Institut Català d'Energia (ICAEN) impulsarà les estacions de recàrrega de vehicle elèctric (EdRV), mitjançant ajuts econòmics a fons perdut en els casos on hi ha barreres significatives per implantar-les, diferenciant dues casuístiques, en funció de si l'aparcament té un únic titular o si es tracta d'una comunitat de propietaris.
Aquests ajuts s'atorgaran per instal·lar i posar en funcionament estacions de recàrrega vinculades en pàrquings comunitaris o en pàrquings d'empreses privades que vulguin instal·lar la seva flota de vehicles elèctrics, en règim de concurrència no competitiva, mitjançant convocatòries que es publicaran anualment.
Les estacions de recàrrega vinculades han d'anar associades a un vehicle elèctric i han d'estar legalitzades complint la Instrucció tècnica ITC-BT-52.
Hi ha la ferma voluntat de desenvolupar i estendre el vehicle elèctric a partir d'un procés allunyat de plantejaments clàssics, de manera que es prioritzi l'eficiència energètica mitjançant:
Té per objectiu garantir el subministrament de recàrrega amb estacions de recàrrega ràpida (EdRR) a qualsevol usuari de vehicle elèctric que s'hagi de desplaçar per la xarxa viària catalana d'alta intensitat de trànsit i promoure les estacions de recàrrega semiràpides (EdRS) al sector terciari: oci, hospitals, centres comercials i en els entorns urbans.
Les estacions de recàrrega semiràpida (EdRS) tenen la finalitat de donar suport i facilitar l'ús de vehicles elèctrics, tant per part del sector privat com dels particulars, atès que ofereixen confiança i seguretat i també col·laboren a estendre l'autonomia dels vehicles elèctrics.
S'impulsaran per mitjà d'ajuts econòmics a fons perdut, ja que implantar-les és més senzill tècnicament que les estacions de recàrrega ràpida i els costos d'operació i de manteniment són assequibles, tant per al sector privat com per al públic.
L'Institut Català d'Energia (ICAEN) aportarà un màxim del 50% de l'ajut econòmic i, es preveu que els seus sol·licitants siguin administracions locals o empreses privades.
Les estacions de recàrrega ràpida (EdRR) són imprescindibles per impulsar la mobilitat elèctrica a Catalunya.
La seva finalitat és donar suport als vehicles elèctrics que necessiten ampliar la seva autonomia ja sigui en l'àmbit urbà o bé interurbà.
S'impulsaran mitjançant un model combinat d'ajuts a fons perdut i concessions:
Aquest grup de treball també té dins dels seus objectius assolir que tots els usuaris puguin recarregar i pagar amb facilitat, quan sigui necessari, en qualsevol estació de recàrrega ràpida i semiràpida.
És fonamental,, que els seus usuaris tinguin un accés fàcil a les estacions de recàrrega, eliminant barreres i identificacions, en la línia dels procediments ja existents, pel que fa als combustibles convencionals.
Per tal d'aconseguir un avenç significatiu, la Generalitat de Catalunya, amb la col·laboració i el suport de l'ICAEN, proposa la publicació d'una instrucció tècnica o reglament que obligui a que les noves estacions de recàrrega es puguin activar, de manera telemàtica, amb solucions lligades als telèfons intel·ligents, i de forma universal, garantint que qualsevol usuari de vehicle elèctric en pugui tenir accés.
Té per objectiu promoure les modificacions normatives necessàries per facilitar la implantació de la infraestructura, dels vehicles i dels gestors de recàrrega.
L'actual regulació normativa relacionada amb la mobilitat elèctrica significa una barrera a l'impuls del nombre d'infraestructures de recàrrega És per això que es proposaran les modificacions necessàries per facilitar-ne el desplegament: